*A határozati javalat elfogadásához egyszerű többség,*

*a rendelet tervezet elfogadásához*

 *a* ***Mötv. 50. §-a alapján minősített többség*** *szükséges,*

*az előterjesztés* ***nyilvános ülésen tárgyalható!***

*173. számú előterjesztés*

Bátaszék Város Önkormányzat Képviselő-testületének 2025. szeptember 24-én

16.00 órakor megtartandó ülésére

Bátaszék Város Önkormányzatának Szervezeti és Működési Szabályzatáról szóló 12/2024. (XI. 5.) önkormányzati rendelettel kapcsolatos szakmai segítségnyújtás megvitatása

|  |
| --- |
| **Előterjesztő:** Dr. Bozsolik Róbert polgármester**Készítette**: Kondriczné dr. Varga Erzsébet jegyző **Törvényességi ellenőrzést végezte:** Takaróné dr. Mihó Beatrix aljegyző**Tárgyalja:**valamennyi bizottság |

**Tisztelt Képviselő-testület!**

I. A Tolna Vármegyei Kormányhivatal Hatósági Főosztály Törvényességi Felügyeleti Osztálya ez év első felében célvizsgálat keretében vizsgálta a vármegye valamennyi önkormányzatának Szervezeti és Működési Szabályzatáról szóló önkormányzati rendeletét (a továbbiakban: SZMSZ). A Kormányhivatal Bátaszék Város Önkormányzata Képviselő- testületének Bátaszék Város Önkormányzata Szervezeti és Működési Szabályzatáról szóló 12/2024. (XI. 5.) önkormányzati rendeletével kapcsolatban az előterjesztés mellékletét képező szakmai segítségnyújtást bocsátotta ki, mely 10 pontban fogalmaz meg módosítási javaslatokat. **Javasoljuk az előterjesztésben szereplő határozati javaslat elfogadásával a szakmai segítségnyújtás elfogadását.** **Majd az abban foglaltak maradéktalan teljesítése érdekében Bátaszék Város Önkormányzata Szervezeti és Működési Szabályzatáról szóló 12/2024. (XI. 5.) önkormányzati rendeletének módosításáról szóló rendelet tervezet elfogadását.** A rendelet tervezet mellékelve.

II. A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya **Versenyképes Járások Programot** indított.

Bátaszék Város Önkormányzatának Képviselő-testülete 83/2025.(III.26.) önkormányzati határozatában foglaltaknak megfelelően 2025.03.18. napon benyújtásra kerültek a támogatási kérelmek.

Bátaszék Város Önkormányzatának Képviselő-testülete 178/2025.(VIII.05.), 179/2025.(VIII.05.), 180/2025.(VIII.05.), 181/2025.(VIII.05.) és 182/2025.(VIII.05.) számú határozataival döntött a fejlesztési igények megvalósításáról és a konzorciumi együttműködési megállapodások jóváhagyásáról, aláírásáról.

**A pályázat pénzügyi bonyolítása érdekében szükséges egy újabb kormányzati funkciókód felvétele,** melyet jelenleg Bátaszék Város Önkormányzatának Szervezeti és Működési Szabályzatáról szóló 12/2024. (XI. 5.) önkormányzati rendelet 5. melléklete nem tartalmaz.

Ez a kormányzati funkció kód: **041140 Területfejlesztés igazgatása**

Kérjük, hogy fentiekre tekintettel a T. Képviselő-testület szíveskedjen módosítani a Bátaszék Város Önkormányzata Szervezeti és Működési Szabályzatáról szóló önkormányzati rendeletét az előterjesztés mellékletét képező rendelet-tervezet elfogadásával.

**H a t á r o z a t i j a v a s l a t :**

**a TOB/22/594-1/2025. számú szakmai segítségnyújtás elfogadására**

Bátaszék Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 133. § (3) bekezdésében foglaltakra figyelemmel a Tolna Vármegyei Kormányhivatal TOB/22/594-1/2025. számú szakmai segítségnyújtásával – mely Bátaszék Város Önkormányzata Képviselő-testületének Bátaszék Város Önkormányzata Szervezeti és Működési Szabályzatáról szóló 12/2024. (XI. 5.) önkormányzati rendeletére irányul – egyetért, azt elfogadja.

Határidő: 2025. szeptember 30.

Felelős: Kondriczné dr. Varga Erzsébet jegyző

 (a határozat megküldéséért)

Határozatról értesül: Tolna Vármegyei Kormányhivatal

 Irattár

***HATÁSVIZSGÁLAT***

**Bátaszék Város Önkormányzatának Szervezeti és Működési Szabályzatáról szóló 12/2024. (XI. 5.) önkormányzati rendelet módosításáról szóló rendelet tervezethez**

**Társadalmi, gazdasági, költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** kötelező, a Tolna Vármegyei Kormányhivatal szakmai segítségnyújtása alapján

**A jogalkotás elmaradásának következményei:** a Tolna Vármegyei Kormányhivatal Hatósági Főosztály Törvényességi Felügyeleti Osztálya törvényességi felügyeleti eszközt alkalmazhat

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** valamennyi bizottság

***INDOKOLÁS***

**Bátaszék Város Önkormányzatának Szervezeti és Működési Szabályzatáról szóló 12/2024. (XI. 5.) önkormányzati rendelet módosításáról szóló rendelet tervezethez**

**Általános indokolás**

A Tolna Vármegyei Kormányhivatal Hatósági Főosztály Törvényességi Felügyeleti Osztálya ez év első felében célvizsgálat keretében vizsgálta a vármegye valamennyi önkormányzatának Szervezeti és Működési Szabályzatáról szóló önkormányzati rendeletét (a továbbiakban: SZMSZ). A Kormányhivatal Bátaszék Város Önkormányzata Képviselő- testületének Bátaszék Város Önkormányzata Szervezeti és Működési Szabályzatáról szóló 12/2024. (XI. 5.) önkormányzati rendeletével kapcsolatban az előterjesztés mellékletét képező szakmai segítségnyújtást bocsátotta ki, mely 10 pontban fogalmaz meg módosítási javaslatokat. Ezen javaslatoknak megfelelő módosítást tartalmazza a rendelet tervezet.

A Versenyképes Járások Program keretében benyújtott fejlesztési igények pénzügyi kezeléshez szükséges a törzskönyvi nyilvántartásba újabb kormányzati funkció kód felvétele. Ezen kormányzati funkciókód a „041140 Területfejlesztés igazgatása”, mely a rendelet tervezet 1. mellékletével kerül beemelésre.

**Részletes indokolás**

**1. §**

Az újraszabályozás az Mötv. 41. § (3) bekezdésének megfelelő szabályozás. (Szakmai segítségnyújtás 1. pont)

**2. §**

A kormányhivatal szakmai segítségnyújtása 9. pontjában foglaltaknak megfelelő módosítás az Mötv. 53. § (3) bekezdésére figyelemmel.

**3. §**

Az Mötv. 116. § (5) bekezdésében foglaltaknak megfelelő módosítás. (Szakmai segítségnyújtás 2. pont)

**4. §**

A szakmai segítségnyújtás 3. pontja alapján a bekezdések rendelet- tervezetre vonatkozó rendelkezésekkel történő kiegészítése.

**5. §**

A szakmai segítségnyújtás 4. pontjának megfelelő módosítás.

**6. §**

A szakmai segítségnyújtás 5. pontja szerint a titkos szavazás rendelkezéseinek világos, egyértelmű megfogalmazása.

**7. §**

A képviselő- testület határozata helyes megjelölésének pontosítása a szakmai segítségnyújtás 6. pontja alapján.

**8. §**

Az önkormányzati rendelet kihirdetésére vonatkozó szabályozás módosítása az Mötv. 51. § (2) bekezdése alapján a szakmai segítségnyújtás 7. pontjára figyelemmel.

**9. §**

A kiegészítés a szakmai segítségnyújtás 10. pontja alapján javasolt, figyelemmel az Mötv. 68. § (3) bekezdésére.

**10. §**

A bekezdést Várdomb Község Önkormányzata Közös Hivatalhoz történő csatlakozásával szükséges kiegészíteni a szakmai segítségnyújtás 8. pontja alapján.

**11. §, 1. melléklet**

Az új kormányzati funkció kóddal kiegészítésre kerül az önkormányzat kormányzati funkció kódjainak tételes felsorolása.

**12. §**

Hatályba léptető rendelkezés.